HANDVES VAN DIE REGTE VAN DIE BOEREVOLK!!! - Stormfront
HANDVES VAN DIE REGTE VAN DIE BOEREVOLK!!!
12-29-2004, 03:16 PM #1
Net iets wat ek graag met jul wil deel, ek het dit via 'n persoon vanaf
Prof. TJG Louw ontvang.
Regte van die Boerevolk
Die Boerevolk van Suider Afrika:
is 'n volk in eie reg en maak daarkragtens, soos ander volke die wêreld oor, aanspraak op erkenning as volwaardige internasionale regspersoonlikheid
eien vir homself die reg op territoriale selfbeskikking toe, nl. as 'n onvervreembare reg wat sy fundamentele vryheid konstituteer, soos in die Volkereg omskryf
dring daarop aan om homself op sy eie grondgebied te regeer, en om terselfdertyd vryelik sy eie ekonomiese, sosiale, kulturele en geestelike ontwikkeling te bepaal
pleit dat die huidige Suid-Afrikaanse owerhede hierdie regte ten volle sal erken en onderhou, en vermaan alle gesaghebbers om die beginsel van die territoriale integriteit van die RSA-eenheidstaat nie eensydig aan te wend as verskoning om die implementering van hierdie selfbeskikkingsreg t.o.v. die Boerevolk verder te vertraag of te verhinder nie
eis dat die Suid-Afrikaanse owerhede hulself sal weerhou van enige optrede om die in werking stelling van die Boerevolk se selfbeskikkingsreg te verydel, met spesifieke verwysing na die vervreemding van grondgebied wat kollektief aan die volk en indiwidueel aan sy lede behoort
aanvaar as uitgangspunt dat die regte van die Boerevolk as geheel die omvattende en bepalende raamwerk vir die indiwiduele regte van alle persone behorende tot hierdie groep en wonende in sy vrye staat, uitmaak
verwerp kategories alle totalitaristiese en neo-kolonialistiese aansprake waarvolgens die onderskeie gesagstrukture van die Suid-Afrikaanse eenheidstaat (wetgewend, uitvoerend, regsplegend, ens.) oor die Boerevolk regeer, en onderneem daarteenoor om hul eie staatstrukture vir selfregering te vestig
verwerp die eensydige verknegting van die Boerevolk tot 'n rasgeklassifiseerde minderheidsgroep binne die kunsmatig verenigde Suid-Afrikaanse eenheidstaat, sowel as enige wetgewing wat die ontmagtiging van enige lid van die Boerevolk, binne of buite die opgeëisde territorium, tot gevolg het
eis dat die natuurlike rykdom en hulpbronne binne hul grondgebied, asook die verwerking en omskakeling daarvan in enige ander batevorm onder eie beheer sal kom en bly, wat die besit en bestuur van hul eie geldstelsel in alle vorms insluit, asook die reg op 'n eie skatkis en die hef van belastings van die burgery en maatskappye binne hul eie staat
eien vir hulself die reg op onafhanklike staatskap toe, wat insluit die oprigting van 'n eie verteenwoordigende grondwetgewende liggaam en gepaardgaande uitvoerende staatstrukture
aanvaar as vanselfsprekend die reg om in vrede te lewe, om vreedsaam hul selfbeskikking uit te lewe, en om hulself te verdedig indien hul vryheid, vrede, voorspoed en veiligheid op enige wyse bedreig word
aanvaar die reg om vir internasionale beskerming teen die skending van die Boerevolk se volkeregtelike status en gepaardgaande regte aansoek te doen
eien vir hulself die reg op 'n omgewingsveilige en ekologievriendelike natuuromgewing op hul eie grondgebied toe
weier die vervaardiging, toetsing, opberging, vervoer en aanwending van wapens van massavernietiging, insluitende atoom-, chemiese en bakteriologiese wapens deur vreemde state binne eie territorium, en beywer hulself vir die volskaalse ontruiming van hul gebiede deur enige vreemde veiligheidsmagte
aanvaar as reg en plig om hulself positief as Die Boerevolk te identifiseer, om hulself as unieke volksgroep te herbevestig, om hul tradisionele lewenswyses na eie goeddunke te bewaar en ontwikkel, asook om hul eie kultuur, geskiedenis, taal, godsdiens en gewoontes te bepaal, ken, bestudeer, oor te dra, bewaar en te ontwikkel
erken die reg van alle volkslede op inligting oor die beleidsrigting en –handelinge van hul eie staat, asook die deelname van verteenwoordigers van hul staat aan subkontinentale, kontinentale en internasionale samesprekings oor die voortbestaan en regte van naburige volkere
erken die reg van volkslede om groeperings binne eie staatsverband te vorm ten einde bepaalde beginsels, beleidsrigtings en praktiese belange te bevorder, op voorwaarde dat dit deurentyd die soewereinititeit van die staat en die integriteit van sy territorium as sodanig bevorder
pleit dat alle volkere, state en organisasies van die internasionale gemeenskap die Boerevolk se volkeregte eerbiedig, nakom, beskerm en bevorder ingevolge die bepalings van die "Universele Verklaring oor die Regte van Volkere"
verklaar plegtig hul eerbiediging van die gelykwaardige volkeregte van alle ander volkere, asook aanvaarding van die plig tot wedersydse ondersteuning en hulp, sover moontlik en wenslik – met besondere verwysing na dié regte binne die Suider Afrikaanse gemeenskap van state
slaan 'n houding van respek vir en verdraagsaamheid teenoor alle vreemde indiwidue en volksgroepe binne die grondgebied van die Boerevolk in, met dien verstande dat dit wedersyds van aard sal wees
aanvaar die beginsel van gelykwaardigheid van agting as algemeen geldend wat betref enige bemoeienis met ander volkere of nasies, en wys dus religieuse, moralistiese en ideologiese onverdraagsaamheid teenoor en deur andere in beginsel af
aanvaar die vertolking van die inhoud en gees van hierdie verklaring in terme van die internasionale reg, met besondere verwysing in die Volkereg na die ononderhandelbare en onvervreembare reg op die selfbeskikking van volke, asook die algemeen erkende regte van indiwidue binne eie state
verwerp alle optredes en pogings deur enige groep, organisasie of indiwidu om die regte hierin vervat, of dit wat die Boerevolk kragtens die Volkereg toekom, te skend, en eien vir hulself die reg toe om hulself teen sodanige skendings te verweer, met besondere inbegrip van die aanwend van geregverdige en aanvaarde vorme van weerstand en protes
verleen erkenning aan die universele belang van die Internasionale Handves van Menseregte (met inbegrip van die Universele Verklaring oor Menseregte, die Internasionale Verbond van Burgerlike en Politieke Regte, en die Internasionale Verbond van Ekonomiese, Sosiale en Kulturele Regte)
bely ons vryheid van gewete, asook van geloof in die oppergesag van God as beskikker van die lotgevalle van volkere en nasies as begrondende en finale gesag waaraan alle menslike bepalings, insluitend daardie vervat in artikel 24 hierbo, onderworpe is.
verwerking : TJG Louw, 10 Oktober 2004
(Die waarheid is magtig en sal seëvier)
"Selfbeskikking word 'n werklikheid wanneer 'n volk
met 'n gedeelde historiese vryheidstrewe
en 'n gesamentlike toekomsverwagting
besluit watter vorm van regering vir hulself
op hul eie grondgebied
gepas en aanvaarbaar is,
sonder verwysing na enige ander gesagshebber -
veral een waaraan hulle voorheen onderwerp was."
12-29-2004, 04:34 PM #2
Re: HANDVES VAN DIE REGTE VAN DIE BOEREVOLK!!!
Ek het dit gelees en ja dit klink goed maar ...
Daar is meer verdeeldheid onder die Boere as wat daar onmin tussen die Boere en die swartes is. Daar kan net eenvoudig nie saamgestem word oor Godsdiens nie. Ek maak van God se woord gebruik. Die Bybel. Alle antwoorde is in die een Boek vervat. Hoekom gebruik ek die Boek? Omdat God my beveel het om dit te doen.
My probleem is met die individue wat vasgehaak het in die Ou Testament. Sal jy graag langs 'n ou wil bly wat tydig en ontydig 'n boklam of iets dergeliks op 'n altaar in sy agterplaas verbrand as 'n offer? Of jy ander buurman wat vir 'n week lank feesvier?
Van hulle beweer die Bybel is nie korrek nie en selfs onvolledig. Ek weet nie meer of dinge ooit sal uitwerk nie. Nou moet ek maar koes ...